

PROJEKTS uz 19.06.2024.

vēlamais datums izskatīšanai: Finanšu komitejā 19.06.2024.

domē: 27.06.2024.

sagatavotājs: Solvita Vasiļevska

ziņotājs: Baiba Lauska

LĒMUMS

Ādažos, Ādažu novadā

2024. gada 27. jūnijā **Nr.**«DOKREGNUMURS»

**Par *Erasmus+* programmas “Personu mobilitātes mācību nolūkos” Skolu sektora projekta īstenošanu**

Ar Ādažu novada pašvaldības domes 2021. gada 24. novembra sēdes protokollēmumu “Par dalību *Erasmus+* akreditācijas procesā” (protokols Nr. ĀNP/1-2-2/21/17, 5.§) tika atbalstīta Ādažu vidusskolas (ĀVS) dalība *Erasmus+* akreditācijas procesā, kas ar Valsts izglītības attīstības aģentūras (VIAA) lēmumu piešķirta līdz 2027. gadam.

VIAA ar savu 30.05.2024. vēstuli Nr.8.-17.1/1591 ”Par Eiropas Savienības *Erasmus+* programmas Pamatdarbības Nr.1 (KA 1) “Personu mobilitātes mācību nolūkos” skolu sektora aktivitātē KA121 projekta pieteikuma Nr.2024-1-LV01-KA121-SCH-000222736 apstiprināšanu” apstiprināja ĀVS dalību projektā.

Projekta īstenošana pilnveidos ĀVS pedagogu profesionālās kompetences un lietpratību, paaugstinās pieredzi, kā arī palielinās spēju darboties ES/starptautiskā līmenī. Projekta ietvaros tiks īstenoti šādi pasākumi - skolēnu grupu mobilitāte, darba ēnošana, kursi un apmācība, kā arī skolēnu īstermiņa mācību mobilitāte.

Apstiprinātais finansējums projektam ir 51949 *euro*. VIAA izmaksā avansa maksājumu 80 % no kopējās summas un noslēguma maksājumu 60 kalendāra dienu laikā pēc projekta noslēguma atskaites dokumentu saņemšanas. Projekta īstenošana neradīs finansiālu slogu pašvaldības budžetam, jo pašvaldībai jānodrošina projekta priekšfinansējums 20 % jeb 10 389,80 *euro* līdz projekta noslēguma maksājuma saņemšanai no VIAA līdz 2025. gada beigām, kas tiks atmaksāts pašvaldībai pēc Projekta noslēguma. Priekšfinansējums jāparedz pašvaldības 2025. gada budžetā.

Dalība projektā atbilst Ādažu novada Attīstības programmai (2021.-2027.) vidējā termiņa prioritātei “VTP14: Attīstīta sadarbība ar citām pašvaldībām, iestādēm un organizācijām”, rīcības virzienam “RV14.1: Sadarbības veicināšana ar citām pašvaldībām, iestādēm un organizācijām”, uzdevumam “U14.1.10: Īstenot sadarbību ar citām iestādēm”, pasākumiem “Ā14.1.10.4. Sadarbība ar citu valstu iestādēm starptautisku projektu īstenošanā izglītības jomā” un “Ā14.1.10.8. Projekta “Personu mobilitātes mācību nolūkos” īstenošana”.

Pamatojoties uz Pašvaldību likuma 4. panta pirmās daļas 4. punktu, 5. panta pirmo daļu un Valsts pārvaldes iekārtas likuma 54. panta piekto daļu, kā arī domes Finanšu komitejas 19.06.2024. atzinumu, Ādažu novada pašvaldības dome

**NOLEMJ:**

1. Atbalstīt Ādažu vidusskolas dalību Eiropas Savienības *Erasmus+* programmas “Personu mobilitātes mācību nolūkos” skolu sektora projektā Nr.2024-1-LV01-KA121-SCH-000222736.
2. ĀVS direktorei Solvitai VASIĻEVSKAI:
   1. parakstīt projekta finansējuma līgumu;
   2. iekļaut ĀVS 2025. gada budžeta tāmes projektā priekšfinansējumu 10 389,80 *euro*apmērā projekta norišu izdevumu apmaksai.
3. ĀVS vispārējās izglītības skolotājai Baibai LAUSKAI pildīt pašvaldības kontaktpersonas pienākumus projekta ietvaros.
4. Pašvaldības Centrālās pārvaldes Izglītības un jaunatnes nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

ĀVS, IJN, FIN, GRN, APN - @

Solvita Vasiļevska, 28356680